b'\n_START_ARTICLE_\nBronsespeil\n_START_PARAGRAPH_\nBronsespeil er en form for speil som var i bruk f\xc3\xb8r de moderne glasspeil. Arkeologien har vunnet varianter av slike speil i mange kulturomr\xc3\xa5der.\n_START_SECTION_\nEgypt\n_START_PARAGRAPH_\nPolert bronse- eller kobberspeil ble produsert av de gamle egyptere fra 2900 f.Kr. og fremover.\n_START_SECTION_\nIndusdalen\n_START_PARAGRAPH_\nFra Indussivilisasjonen kjenner man bronsespeil fra s\xc3\xa5 lang tilbake somt 2800 til 2500 f.Kr.\n_START_SECTION_\nKina\n_START_PARAGRAPH_\nBronsespeil ble produsert i Kina fra neolittisk tid og frem til Qing-dynastiet, da vestlige glasspeil ble introdusert. Bronsespeilene var vanligvis runde, med en blankpolert side og den reverse side med dekorasjoner. De hadde ofte en knagg p\xc3\xa5 midten slik at de kunne festes til klesplagg. Noen av de eldste eksempler p\xc3\xa5 kinesiske bronsespeil tilh\xc3\xb8rte den neolittiske Qijiakulturen fra om lag 2000 f.Kr. Men frem til de stridende staters tid var slike speil ikke vanlige - bare rundt tyve er blitt funnet av arkeologien. Men fra da av ble speilene sv\xc3\xa6rt popul\xc3\xa6re. Det var under Handynastiet, og introdusjonen av TLV-speilet, at de begynte \xc3\xa5 ble masseprodusert. B\xc3\xa5de Han- og Tang-speil anses som teknisk s\xc3\xa6rlig avanserte. Bronsespeil forble popul\xc3\xa6re frem til Songdynastiets tid, tapte seg s\xc3\xa5 i popularitet. Produksjonen opph\xc3\xb8rte etter hvert som vestlige glasspeil ble kjent under Ming- og Qing-dynastiene.\n_START_SECTION_\nEuropa\n_START_PARAGRAPH_\nI Europa er det blitt oppdaget bronsespeil fra bronsealderen en rekke steder, som for eksempel i Storbritannia og Italia.'